Καρυδόπιτα σιροπιαστή
Η γνωστή ερμηνεύτρια και εξαιρετική οικοδέσποινα Ελένη Ροδά μας έδωσε τη συνταγή για την πιο ζουμερή, σιροπιαστή καρυδόπιτα! Ιδανικά, σερβίρουμε με μια μπάλα παγωτό καϊμάκι.
1 φλιτζ. τσαγιού καρυδόψιχα, χοντροκομμένη, 1 φλιτζ. τσαγιού σιμιγδάλι ψιλό, 1/4 φλιτζ. τσαγιού αλεύρι για όλες τις χρήσεις, 6 αυγά, 1 φλιτζ. τσαγιού ζάχαρη , 1 φλιτζ. τσαγιού ηλιέλαιο, 1 κουτ. γλυκού μπέικιν πάουντερ, 1 κουτ. γλυκού γλυκού βανίλια, 1 κουτ. γλυκού κανέλα, τριμμένη,  1/2 κουτ. γλυκού γαρίφαλο, τριμμένο, 1/2 φλιτζ. τσαγιού καρυδόψιχα τριμμένη, για το σερβίρισμα, παγωτό καϊμάκι, για το σερβίρισμα (προαιρετικά), 2 φλιτζ. τσαγιού ζάχαρη, 2 φλιτζ. τσαγιού νερό, 50 ml κονιάκ, 1 ξύλο κανέλας, 1 φλούδα λεμονιού
Για να ετοιμάσουμε τη σιροπιαστή καρυδόπιτα προθερμαίνουμε τον φούρνο στους 180°C στη λειτουργία του αέρα και λαδώνουμε μια φόρμα του κέικ ή ένα μέτριο ταψί.Στον κάδο του μίξερ χτυπάμε με το φτερό τα αυγά με τη ζάχαρη, μέχρι το μείγμα να αφρατέψει και να ασπρίσει.Ρίχνουμε διαδοχικά το λάδι, το σιμιγδάλι, το αλεύρι, την καρυδόψιχα και το μπέικιν πάουντερ, τη βανίλια, την κανέλα και το γαρίφαλο, συνεχίζοντας το χτύπημα μέχρι να σχηματιστεί μια λεία ζύμη.Αδειάζουμε τη ζύμη στο λαδωμένο σκεύος και τη στρώνουμε ομοιόμορφα.Ψήνουμε για 40-45 λεπτά. Δοκιμάζουμε με μαχαίρι για να ελέγξουμε το ψήσιμο. Αν βγει στεγνό, η καρυδόπιτα είναι έτοιμη, αν όχι, ψήνουμε για λίγα λεπτά ακόμα.Ξεφουρνίζουμε και αφήνουμε το γλυκό να κρυώσει.Βράζουμε τη ζάχαρη με το νερό, την κανέλα και τη φλούδα λεμονιού για 3 λεπτά (από το σημείο βρασμού).Προσθέτουμε το κονιάκ και αποσύρουμε από τη φωτιά.Αφαιρούμε το ξύλο κανέλας και τη φλούδα λεμονιού και περιχύνουμε την κρύα καρυδόπιτα.Αφήνουμε το γλυκό να απορροφήσει το σιρόπι και να κρυώσει.Ξεφορμάρουμε σε πιατέλα και πασπαλίζουμε με την τριμμένη καρυδόψιχα.Κόβουμε σε φέτες και σερβίρουμε την καρυδόπιτα, αν θέλουμε, με λίγο παγωτό καϊμάκι.
Αλεύρι (ζύμες),Ζάχαρη,Καρύδια